Onderonsie lei tot albei bure se dood(Argieffoto: Miguel Roberts/AP) Die polisie ondersoek ’n voorval waarin twee buurmanne, wat ook glo vriende was, dood is nadat hulle mekaar te lyf gegaan het. Volgens brig. Selvy Mohlala, polisiewoordvoerder, het die 41-jarige buurman Maandagoggend met sy 31-jarige buurman in Boschfontein, naby Komatipoort, Mpumalanga, baklei wat toe uitgeloop het op hulle dood. “Die polisie het ŉ oproep van die plaaslike hospitaal ontvang dat twee mans, een met kneusplekke aan sy gesig, gebreekte kakebeen en hand, en die ander een – wat met ŉ byl op sy kop gekap is – aan hul beserings beswyk het,” bevestig Mohlala. “By die polisie se aankoms op die hospitaal is vasgestel dat die slagoffers bure, sowel as vriende, was wat in Boschfontein gewoon het.” Die polisie het ’n ondersoek van stapel gestuur om vas te stel wat tot die bakleiery aanleiding gegee het. Lt.genl. Semakaleng Daphney Manamela, provinsiale polisiekommissaris in Mpumalanga, het die voorval veroordeel en ’n beroep op die gemeenskap gedoen om hulle van gewelddadige gedrag te weerhou. “Moet nie geweld as ’n opsie oorweeg nie, veral nie tussen vriende of bure wat verskille ervaar nie,” sê het Manamela gesê.